CELEX: 32021R1754
Language: ga
Date: 2021-10-04 00:00:00
Title: Rialachán Cur Chun Feidhme (AE) 2021/1754 ón gCoimisiún an 4 Deireadh Fómhair 2021 lena leasaítear Rialachán Cur Chun Feidhme (AE) 2019/1382 lena leasaítear Rialacháin áirithe lena bhforchuirtear bearta frithdhumpála nó frith-fhóirdheontais ar tháirgí áirithe cruach atá faoi réir beart coimirce

5.10.2021   
               
               
                  GA
               
               
                  Iris Oifigiúil an Aontais Eorpaigh
               
               
                  L 352/1
               
            
         RIALACHÁN CUR CHUN FEIDHME (AE) 2021/1754 ÓN gCOIMISIÚN
         an 4 Deireadh Fómhair 2021
         lena leasaítear Rialachán Cur Chun Feidhme (AE) 2019/1382 lena leasaítear Rialacháin áirithe lena bhforchuirtear bearta frithdhumpála nó frith-fhóirdheontais ar tháirgí áirithe cruach atá faoi réir beart coimirce
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2015/477 ó Pharlaimint na hEorpa agus ón gComhairle an 11 Márta 2015 maidir le bearta a fhéadfaidh an tAontas a dhéanamh i ndáil le héifeacht chomhcheangailte beart frithdhumpála nó frith-fhóirdheontais agus beart cosanta (1),
         De bharr an mhéid seo a leanas:
         
                     (1)
                  
                  
                     Le Rialachán Cur Chun Feidhme (AE) 2019/159 ón gCoimisiún (2), d’fhorchuir an Coimisiún beart coimirce maidir le táirgí áirithe cruach ar feadh tréimhse 3 bliana. Tá na bearta sin i bhfoirm cuótaí ráta taraife is infheidhme le haghaidh tréimhsí sonraithe, de réir na mbeart céanna is iníoctha dleacht taraife 25 % os cionn an chuóta i gcás ina bhfuil allmhairí os cionn tairseach shonraithe a chomhfhreagraíonn don mheánleibhéal allmhairí sna blianta 2015 go 2017. Le Rialachán Cur Chun Feidhme (AE) 2021/1029 ón gCoimisiún (3), chuir an Coimisiún síneadh le cur i bhfeidhm an bhirt coimirce ar feadh 3 bliana, go dtí an 30 Meitheamh 2024.
                  
               
                     (2)
                  
                  
                     Le Rialachán Cur Chun Feidhme (AE) 2019/1382 ón gCoimisiún (4), chuir an Coimisiún sásra ar bun ionas nach ndéanfaí an dleacht taraife sin os cionn an chuóta a chur i bhfeidhm ag an am céanna le bearta frithdhumpála agus/nó frithchúitimh is infheidhme freisin maidir le roinnt de na táirgí cruach.
                  
               
                     (3)
                  
                  
                     Chun na críche sin, san Iarscríbhinn a ghabhann le Rialachán Cur Chun Feidhme (AE) 2019/1382 liostaíodh na bearta frithdhumpála agus frith-fhóirdheontais uile ar tháirgí atá faoi réir an bhirt coimirce freisin ag an am, agus sonraíodh an dleacht frithdhumpála agus/nó frith-fhóirdheontais ar cheart feidhm a bheith aici a nuair is infheidhme an taraif os cionn an chuóta.
                  
               
                     (4)
                  
                  
                     An 6 Iúil 2021, le Rialachán Cur Chun Feidhme (AE) 2021/1100 ón gCoimisiún (5) d’fhorchuir an Coimisiún dleacht frithdhumpála chinntitheach ar tháirgí comhréidhe teo-rollta áirithe atá déanta as iarann, cruach neamh-chóimhiotail nó cruach cóimhiotail eile de thionscnamh na Tuirce.
                  
               
                     (5)
                  
                  
                     An sásra lena gcinntítear nach ndéantar bearta a chur i bhfeidhm ag an am céanna, ba cheart feidhm a bheith aige maidir leis na táirgí seo ós rud é go bhfuil siad sin faoi réir an bhirt coimirce freisin. Ba cheart an iarscríbhinn a ghabhann le Rialachán Cur Chun Feidhme (AE) 2019/1382 a leasú, dá bhrí sin, chun Rialachán Cur Chun Feidhme (AE) 2021/1100 a áireamh inti.
                  
               
                     (6)
                  
                  
                     Chun trédhearcacht a áirithiú le haghaidh na n-oibreoirí eacnamaíocha, sa todhchaí, le gach Rialachán lena bhforchuirtear frithdhumpáil agus/nó frith-fhóirdheontas maidir le táirgí cruach atá faoi réir an bhirt coimirce freisin, áireofar forálacha sonracha ionas nach gcuirfear i bhfeidhm iad ag an am céanna leis an dleacht taraife choimirce os cionn an chuóta.
                  
               
                     (7)
                  
                  
                     Tá na bearta dá bhforáiltear sa Rialachán seo i gcomhréir leis an tuairim ón gCoiste um Ionstraimí Cosanta Trádála,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Rialachán Cur Chun Feidhme (AE) 2019/1382 mar a leanas:
            
                        (1)
                     
                     
                        in IARSCRÍBHINN 1.B “Liosta na rialachán lena bhforchuirtear bearta frithdhumpála agus frith-fhóirdheontais ar na táirgí atá faoi réir an bhirt coimirce”, cuirtear an mhír seo a leanas isteach:
                        
                                    “20)
                                 
                                 
                                    RIALACHÁN CUR CHUN FEIDHME (AE) 2021/1100 ÓN gCOIMISIÚN an 5 Iúil 2021 lena bhforchuirtear dleacht frithdhumpála chinntitheach, agus lena mbailítear go cinntitheach an dleacht shealadach a forchuireadh ar tháirgí comhréidhe teo-rollta áirithe atá déanta as iarann, cruach neamh-chóimhiotail nó cruach cóimhiotail eile de thionscnamh na Tuirce, IO L 238, 6.7.2021, lch. 32.”
                                 
                              
                  
                        (2)
                     
                     
                        in IARSCRÍBHINN 2 “Rátaí dleachtanna frithdhumpála agus/nó frithchúitimh is infheidhme ar choinníoll go bhfuil dleacht choimirce dlite ar an táirge céanna”, cuirtear an IARSCRÍBHINN 2.19 seo a leanas isteach:
                        “IARSCRÍBHINN 2.19
                        Rialachán Cur Chun Feidhme (AE) 2021/1100 ón gCoimisiún an 5 Iúil 2021 lena bhforchuirtear dleacht frithdhumpála chinntitheach, agus lena mbailítear go cinntitheach an dleacht shealadach a forchuireadh ar tháirgí comhréidhe teo-rollta áirithe atá déanta as iarann, cruach neamh-chóimhiotail nó cruach cóimhiotail eile de thionscnamh na Tuirce (IO L 238, 6.7.2021, lch. 32).
                        
                                    
                                       Tír
                                    
                                 
                                 
                                    
                                       Cuideachta
                                    
                                 
                                 
                                    
                                       Cód breise TARIC
                                    
                                 
                                 
                                    
                                       Dleacht frithdhumpála chinntitheach bhunaidh
                                    
                                 
                                 
                                    
                                       Dleacht frithdhumpála nuair atá an beart coimirce dlite
                                    
                                 
                              
                                    An Tuirc
                                 
                                 
                                    Çolakoğlu Metalurji A.Ş.
                                 
                                 
                                    C602
                                 
                                 
                                    7,3  %
                                 
                                 
                                    0,0  %
                                 
                              
                                    An Tuirc
                                 
                                 
                                    Grúpa Erdemir: — Ereğli Demir ve Çelik Fabrikalari T.A.S. — İskenderun Demir ve Çelik A.Ş.
                                 
                                 
                                    C603
                                 
                                 
                                    5,0  %
                                 
                                 
                                    0,0  %
                                 
                              
                                    An Tuirc
                                 
                                 
                                    Habaş Sinai ve Tibbi Gazlar İstihsal Endüstrisi A.Ş
                                 
                                 
                                    C604
                                 
                                 
                                    4,7  %
                                 
                                 
                                    0,0  %
                                 
                              
                                    An Tuirc
                                 
                                 
                                    Ağir Haddecilik A.Ş.
                                 
                                 
                                    C605
                                 
                                 
                                    5,7  %
                                 
                                 
                                    0,0  %
                                 
                              
                                    An Tuirc
                                 
                                 
                                    Borçelik Çelik Sanayii Ticaret A.Ş.
                                 
                                 
                                    C606
                                 
                                 
                                    5,7  %
                                 
                                 
                                    0,0  %
                                 
                              
                                    An Tuirc
                                 
                                 
                                    Gach cuideachta eile
                                 
                                 
                                    C999
                                 
                                 
                                    7,3  %
                                 
                                 
                                    0,0  %”
                                 
                              
                  
         
            Airteagal 2
            Tiocfaidh an Rialachán seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 4 Deireadh Fómhair 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 83, 27.3.2015, lch. 11.
         
            (2)  Rialachán Cur Chun Feidhme (AE) 2019/159 ón gCoimisiún an 31 Eanáir 2019 lena bhforchuirtear bearta coimirce chinntitheacha ar allmhairí táirgí áirithe cruach (IO L 31, 1.2.2019, lch. 27).
         
            (3)  Rialachán Cur Chun Feidhme (AE) 2021/1029 ón gCoimisiún an 24 Meitheamh 2021 lena leasaítear Rialachán Cur Chun Feidhme (AE) 2019/159 ón gCoimisiún chun fad a chur leis an mbeart coimirce maidir le hallmhairí táirgí áirithe cruach (IO L 225 I, 25.6.2021, lch. 1).
         
            (4)  Rialachán Cur Chun Feidhme (AE) 2019/1382 ón gCoimisiún an 2 Meán Fómhair 2019 lena leasaítear Rialacháin áirithe agus lena bhforchuirtear bearta frithdhumpála nó frith-fhóirdheontais ar tháirgí cruach áirithe atá faoi réir bearta coimirce (IO L 227, 3.9.2019. lch. 1).
         
            (5)  Rialachán Cur Chun Feidhme (AE) 2021/1100 ón gCoimisiún an 5 Iúil 2021 lena bhforchuirtear dleacht frithdhumpála chinntitheach, agus lena mbailítear go cinntitheach an dleacht shealadach a forchuireadh ar tháirgí comhréidhe teo-rollta áirithe atá déanta as iarann, cruach neamh-chóimhiotail nó cruach cóimhiotail eile de thionscnamh na Tuirce (IO L 238, 6.7.2021, lch. 32).